Ljiljana Petrović

**Ljiljana Petrović** (Bosanski Brod 1939. -  Novi Sad 4. veljače 2020.) bila je jugoslavenska i srpska pjevačica iz Novog Sada, prva predstavnica Jugoslavije na Pjesmi Eurovizije 1961. godine u Cannesu sa pjesmom Jože Privšeka i Miroslava Antića - *Neke davne zvezde*, sa kojom je osvojila osmo mjesto.

## Biografija
Sve se pokrenulo u ljeto 1960-ih za ljetne gaže u Vili Karolina (Mali Lošinj), Ljiljanu Petrović do tada anonimnu novosadsku pjevačicu, zapazio je direktor Jugotona i pitao "želi li snimiti ploču" ?. Pjesme za njenu prvu ploču -*Sastanak u 6*, snimane su u studiju Radio Ljubljane, tamo je njen glas zamijetio slovenski kompozitor Jože Privšek, kojem se toliko dopala da je htio da ona pjeva njegovu skladbu **Neke davne zvezde** na prvom jugoslavenskom natjecanju za odabir pjesme za Euroviziju 1961. u Ljubljani. Ljiljana je pobijedila jakoj konkurenciji (Ivo Robić, Lola Novaković) i iste te godine otišla u Cannes, i zauzela osmo mjesto kao debitantica.

Nakon tog zapaženog nastupa, Ljiljana Petrović postala je tipična domaća pjevačica zabavne glazbe, pjevala je na brojnim domaćim festivalima, sa relativnim uspjehom, uvijek pri vrhu - ali nikada prva. Ostali su zapaženi njeni nastupi na Zagrebačkom festivalu 1962., sa pjesmom *Ko Crne Ruže Cvijet* (Kustan - Chudoba), za nju je dobila i jednu od brojnih nagrada, i *Andrija...super momak si ti* (Vučer - Chudoba), koja je bila - hit tih godina.
Dobila je i nagradu stručnog povjerenstva novosadskog festivala zabavne glazbe *Omladina 1967.*, za izvedbu pjesme Tibora Balaša; *Stani na čas* (drugi izvođač bio je zagrebački pjevač Vjekoslav Jut). Pjevačka zvijezda Ljiljane Petrović počela je blijediti već krajem 1970-ih, tako da je polako, gotovo neprimjetno Lj. Petrović i otišla sa estradne scene.

Od 1989. godine Ljilljana se bavi haiku poezijom, svoje stihove je prvi put recitirala na televiziji Beograd 1990., a potom ih je objavila u časopisima *Krovovi* i *Paun*. 1991. objavila je i samostalnu knjigu haiku poezija *Stope i talasi* i autorsku publikaciju *Ljiljana*.
Njeni haiku stihovi objavjeni su u antologijama haiku poezije Jugoslavije; *Grana koja maše* i *Leptir na čaju*.
Od 1995. počela je skladati glazbu na haiku stihove, tako da je među malobrojnima koji se bave tom glazbenom formom. (neki vele jedina ). 
Svoje haiku note prvi put je objavila u *Listiku* glasilu novosadskog haiku kluba *Aleksandar Nejgebauer* i časopisu Nebojše Simina; *Haiku pismo*.

## Diskografija
### Singl i EP ploče

* *Sastanak u 6*, A strana: Sayonara (Berlin - Lj. Petrović - M. Rijavec), Plovi, srebrni meseče (Tobias - Stojsković - Rijavec), B strana; Isplači reku suza (Hamilton - Živković - Rijavec), Sastanak u 6 (S. Radosavljević - A. Korać - M. Rijavec), Jugoton - Zagreb, EPY 3093, 1961.
* *Andrija*, A strana: Andrija (Vučer - Chudoba - Černjul), Toni, Toni (Mahalup - Chudoba - N. Kalogjera), B strana; Lutanja (Pero Gotovac - Pomykalo), Ko crne ruže cvijet (Kustan - Chudoba - Pomykalo), Jugoton, Zagreb - EPY 3171, 1962.
* *O, slatka baby*, A strana; Očaravanje (F. D. Marchetti - M. Kinel), Hernando's Hideaway (Adler - Ross - M. Kinel), B strana; Mali cvet (Sidney Bechet - M. Kinel), O, slatka baby (Logan - Shuman - Kinel), Jugoton, Zagreb - EPY 3133, 1962.
* *Chicago*, A strana: Pevaj, pevaj, pevaj (L. Prima - V. Jakovljević), Voli me ili me ostavi (Kahn/Donaldson - M. Savić), B strana: Na sunčanoj stazi (J. Mc Hugh - Lj. Petrović), Chicago (F. Fisher - D. Šetina), PGP RTB, Beograd - EP 41 480, 1962.
* *Lutanja*, A strana: Andrija (Vučer - Chudoba - Černjul), Toni, Toni (Mahalup - Chudoba - N. Kalogjera), B strana: Lutanja (Pero Gotovac - Pomykalo), Ko crne ruže cvijet (Kustan - Chudoba - Pomykalo), Jugoton, Zagreb - EPY 3171, 1962.
* *Brigitte Bardot*, A strana: Brigitte Bardot (Gustavo - I. Stojković), Či-va-va (Parsons - Lj. Petrović), B strana: Yes, Sir, That's My Baby (Donaldson - M. Kinel), Budi naš gost večeras (Fats Domino - Lj. Petrović), Jugoton - Zagreb, EPY 3218, 196x.
* *Twist ljubavi*, A strana: Lalaika (J. Salo - A. Korać - A. Subota), Ni sad, ni pre (Aleksandar Korać), B strana: Twist ljubavi, (A. Bovenzi - A. Korać - A. Subota), Vrati se sa letom (Taccani - A. Korać - A. Subota), Jugoton, Zagreb - EPY 3305, 1963.
* *Kad praštamo jedno drugom*, A strana: Mlada sam (P. Donaggio - A. Korač), Nisam znala (P. Calvi - M. Kinel), B strana: Tamne oči - plavi svod (M. Panzeri - O. Živković), Kad praštamo jedno drugom (G. D'anzi - M. Savić), Jugoton, Zagreb - EPY 3313, 1964.
* *Pogreših samo jedno*, A strana: Kad ne bude mene više (trad.), Odlazim sutra (Aleksandar Korać), B strana: Kad mi pišeš, mila mati (trad.), Pogreših samo jedno (Stojan Andrić), Jugoton, Zagreb - EPY 3314, 1964.
* *Mladi smo*, A strana: Fransoaz (Miroslav Balta - Tihomir Petrović - Julio Marić), B strana: Mladi smo (Duško Mitrinović - Josip Jurić), Beograd Disk, Beograd - SVK 1017, 1970.
* *Bekime, Bekime*, A strana: Bekime, Bekime (Lj. Petrović), B strana: Nikola (J. Adamov - Lj. Petrović), Beograd disk - Beograd, SVK 1049, 1971.
* *Ne igraj se, vetre*, A strana: Ne igraj se, vetre (J. Adamov - Lj. Petrović), B strana: Zašto smo se sreli (J. Adamov - Lj. Petrović), PGP RTB, Beograd - 52 563, 1973.
* *Sinulo je sunce*, A strana: Gitaro, druže moj (A. Korać - Z. Skerl - A. Korać), B strana: Sinulo je sunce (A. Korać - J. Adamov - A. Korać), PGP RTB, Beograd - 52 638, 1974.

## Vanjske veze
* Ljiljanin nastup na Euroviziji 1961 sa youtuba